ET Euroopa Liidu Teataja C 357/24

17. augustil 2017 esitatud hagi – Liaño Reig versus Ühtne Kriisilahendusnõukogu

(Kohtuasi T-557/17)

(2017/C 357/32)

Kohtumenetluse keel: hispaania

Pooled

Hageja: Carmen Liaño Reig (Alcobendas, Hispaania) (esindaja: advokaat F. López Antón)

Kostja: Ühtne Kriisilahendusnõukogu

Nõuded

Hageja palub Üldkohtul:

— tühistada vastavalt käesoleva hagiavalduse punktides 3.1-3.4 esitatule vastuvõetamatuse ning vastuolu tõttu määruse ja Euroopa Liidu põhiõiguste hartaga see kriisilahenduse vahend, mis seisneb selles, et Banco Popular Español, S.A. uuteks väljastatud aktsiateks konverteeritakse teise taseme omavahendite instrumendid, mis on seotud BPE Financiaciones, S.A. emiteeritud allutatud võlakirjadega (identifitseerimisnumber: ISIN XS0550098569), mida nimetatakse neljandana ning mis otsustatakse Otsuse artikli 6 lõike 1 punktis d;

— juhul kui eelmises punktis esitatud nõue rahuldatakse ning kriisilahendusasutuse otsus ei mõjuta vastavalt direktiivi põhjenduses 91 ja artikli 85 lõike 4 viimases lõigus esitatule haldusakte või hilisemaid toiminguid, mis põhinevad tühistatud otsusel, siis mõista Ühtselt Kriisilahendusnõukogult vastavalt nimetatud artiklis ette nähtule ja vastavalt määruse artikli 87 lõikele 3 hageja kasuks välja hüvitis kahju eest, mis talle tekkis eelmises punktis nimetatud otsuse tühistamise tagajärjel. Seda arvestades määrata hagejale tekkinud kahju kindlaks selle väljamaksmise kuupäeval jooksva turuväärtuse alusel summas 50 000 eurot, mis vastab BPE Financiaciones, S.A. poolt välja antud võlakirja (identifitseerimisnumber: ISIN XS0550098569), mille lunastustähtpäev on 22. oktoober 2020 ja mille omanik hageja otsuse tegemise kuupäeval oli, nominaalväärtusele, millele lisandub fikseeritud aastaintress 6,873 %, selle väljamaksmise kuupäeval jooksvas turuväärtuses, mis nimetatud võlakirjal ajavahemikul alates 7. juunist 2017 (otsuse tegemise kuupäev) kuni 22. oktoobrini 2020 (selle võlakirja lunastustähtpäev) oleks olnud;

— mõista teise võimalusena lisaks eelmistes punktides esitatud nõuetele ning vastavalt käesoleva hagiavalduse punktis 3.5 esitatutele Ühtselt Kriisilahendusnõukogult hageja kasuks välja summa, mis vastab summale, mida hageja oleks võinud saada BPE Financiaciones, S.A. poolt välja antud võlakirja (identifitseerimisnumber: ISIN XS0550098569) omanikuna, kui see äriühing oleks likvideeritud Otsuse tegemise kuupäeval tavalise maksejõuetusmenetluse tagajärjel, võttes arvesse, et hageja ei ole saanud mingit hüvitist ega tasu nimetatud võlakirja, mille omanik ta oli, konverteerimise tagajärjel Banco Popular Español, S.A. uuteks väljastatud aktsiateks ega selle eest, et need aktsiad anti üle Banco Santander, S.A.-le;

— juhul kui BPE Financiaciones, S.A.-d puudutavalt ei ole täidetud tingimused, mis on kehtestatud selleks, et alustada Hispaania õigusnormides nimetatud äriühinguga seotud tavalist maksejõuetusmenetlust, mis lõppes tema likvideerimisega Otsuse tegemise kuupäevaks (nagu väidab see pool), siis mõista hageja kasuks välja hüvitis summas 50 000 eurot, mis vastab selle äriühingu poolt välja antud nimetatud võlakirja, mille omanik hageja oli, nominaalväärtusele;

— juhul kui BPE Financiaciones, S.A. puhul on täidetud Hispaania õigusnormides kehtestatud tingimused selleks, et nimetatud äriühingu suhtes saaks alustada tavalist maksejõuetusmenetlust, mis lõppeb tema likvideerimisega Otsuse tegemise kuupäevaks, siis tema nõutava hüvitise summa vastaks sellele, mis selgub määruse artikli 20 punktides 16-20 ette nähtud hindamise tagajärjel;

— (45) mõista teise võimalusena lisaks eelmistes punktides esitatud nõuetele ja vastavalt käesoleva hagi põhjenduste punktis 3.6 esitatule Ühtselt Kriisilahendusnõukogult hageja kasuks välja proportsionaalne summa, mida tal oleks õigus saada juhul, kui Banco Popular Español, S.A. kõik Otsuse tegemise kuupäeval olemasolevad allutatud võlakirjad, mida ei olnud konverteeritud nimetatud äriühingu aktsiateks vastavalt Otsuse artikli 6 lõike 1 punktile d, oleks aktsiateks konverteeritud.

Väited ja peamised argumendid

Väited ja peamised argumendid on samad, mis on esitatud kohtuasjades T-478/17, Mutualidad de la Abogacía y Hermandad Nacional de Arquitectos Superiores y Químicos vs. Ühtne Kriisilahendusnõukogu, T-481/17, Fundación Tatiana Pérez de Guzmán y Bueno y SFL vs. Ühtne Kriisilahendusnõukogu, T-482/17, Comercial Vascongada Recalde vs. komisjon ja Ühtne Kriisilahendusnõukogu, T-483/17, García Suárez jt vs. komisjon ja Ühtne Kriisilahendusnõukogu, T-484/17, Fidesban jt vs. Ühtne Kriisilahendusnõukogu, T-497/17, Sáchez del Valle y Calatrava Real State 2015 vs. komisjon ja Ühtne Kriisilahendusnõukogu ning T-498/17, Pablo Álvarez de Linera Granda vs. komisjon ja Ühtne Kriisilahendusnõukogu.